User talk:WinLiveHelp

সিদ্দেক আলী (Siddek Ali)
সিদ্দেক আলি [Siddek Ali] ১৮৪৭ সালে সিলেট জিলার বড়লেখা থানাধীন সুজানগর ইউনিয়নে জন্ম গ্রহন করেন। তাঁর পিতা হায়দার মোহাম্মদ এবং দাদা হাজী রজব আলি তৎকালীন সময়কার নামকরা জমিদার ছিলেন। উল্লেখ্য, সিদ্দেক আলীর দাদা হাজী রজব আলীর আদি নিবাস ছিল বর্তমান বিয়ানী বাজার অঞ্চলে যার পূর্ব নাম ছিল পঞ্চখন্ড। পরবর্তীতে তিনি বেশ কয়েক একর জমি ক্রয় করে পরিবার সহ স্থায়ী ভাবে সুজানগর বসবাস শুরু করেন। দাদা হাজী রজব আলীর বিশাল সম্পত্তির দায়ীত্ব বাবা হায়দর মোহাম্মদের মাধ্যমে শেষ পর্যন্ত সিদ্দেক আলীর অথ্যাবধানে চলে আসে।

সিদ্দেক আলী এগারো ভাই বোনদের মধ্যে সর্ব কনিষ্ঠ ছিলেন। ছোট বেলা থেকেই তিনি অত্যন্ত সাহসি, মেধাবি এবং সৃজনশীল থাকায় সহজেই সকলের মন জয় করে নিয়েছিলেন। বাবা ও দাদার থেকে উত্তারাধিকার সুত্রে প্রাপ্ত সম্পত্তির রক্ষণাবেক্ষণ এবং সেই সাথে বর্ধিত করনের মাধ্যমে তিনি রাতারাতি সর্ব মহলে বিশেষ পরিচিতি লাভ করেন। তিনি একাধারে দানবীর, উদার ও পরহিতে ব্রত একজন সুন্দ মনের মানুষ ছিলেন। তিনি সুজানগর ইউনিয়নে মসজিদ, মাদ্রাসা, খেলার মাঠ, কবরস্থান, বাজার সহ আরো অনেক জন কল্যান মূলক প্রতিষ্ঠান স্থাপনা করে ওয়াকফ এস্টেটের অন্তর্ভুক্ত করে দিয়ে গেছেন যাতে আজীবন এলাকাবাসী এ থেকে উপকারী হতে পারে। তাঁর অবদান গুলোর মধ্যে সিদ্দেক আলি উচ্চ বিদ্যালয়, আজিমগঞ্জ রাদুল উলুম মাদ্রাসা, আজিমগঞ্জ বাজার, বড়বাড়ি মসজিদ ও কবরস্থান, খেলার মাঠ এবং রাস্তা ঘাটের জন্য ওয়াকিফ কৃত সম্পত্তি বিশেষ ভাবে উল্লেখযোগ্য।

তাঁর অন্যান্য ভাইয়েরা ছিলেন উমেদ আলী, সামিদ আলী, শাহাদাত আলী, হামীদ আলী, কেরামত আলী, আবরু মিয়া ও মাবরু মিয়া। তারা সকলেই মহৎ এবং প্রভাবশালী ছিলেন। তাঁর পাঁচ ছেলে যথাক্রমে আব্দুল খালিক, আব্দুল ছাত্তার, আব্দুর রকিব, আব্দুল মালেক নুনু মিয়া এবং আব্দুল হক।

সিদ্দেক আলী ১৯২৭ সালে ইন্তেকাল করেন।